DEZVĂLUIRE

Un fost deținut, coleg de închisoare cu Cristi Borcea și Giovani Becali și eliberat în urmă cu puțin timp, susține că aceștia au parte de tratament preferențial în închisoare.

Cei doi sunt în închisoarea din Slobozia, unde a fost și Nuțu. Acesta este supărat ca frații Becali și Borcea au mâncăruri alese, trabucuri scumpe, plasme și se pot îmbăia ori de câte ori doresc.

„Cam mare camera pentru câte persoane sunt acolo. Noi aveam 18 paturi, la ei doar 5. N-am eu condiții acasă cum au ei acolo”, a declarat Nutu.

„Aveam baie de două ori pe săptămână. De când au venit ei, de trei ori. Lor le aduc trabucuri, nouă nici măcar țigări. Normal că fumează”, a adăugat Nutu, transmite Stirileprotv.

El acuza conducerea penitenciarului că le-ar fi renovat baia greilor din fotbal cu gresie și faianță nouă și că holurile sunt eliberate când aceștia au chef să se plimbe.

În ceea ce-l privește pe Borcea, acesta are șanse să fie numit șef la bibliotecă.